คำสั่งกรุงเทพมหานคร ที่ 1039/2550 เรื่อง มอบอำนาจการกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภา กรุงเทพมหานคร เขตพระนคร แทนตำแหน่งที่ว่าง ให้ผู้อำนวยการเขตปฏิบัติราชการแทน

คำสั่งกรุงเทพมหานคร
คำสั่งกรุงเทพมหานคร
ที่
๑๐๓๙/๒๕๕๐
เรื่อง
มอบอำนาจการกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภา
กรุงเทพมหานคร
เขตพระนคร แทนตำแหน่งที่ว่าง ให้ผู้อำนวยการเขตปฏิบัติราชการแทน
 

ด้วย นายแก้ว แห้วสันตติ สมาชิกสภากรุงเทพมหานคร
เขตพระนคร ซึ่งได้รับการเลือกตั้ง เมื่อวันที่ ๒๓ กรกฎาคม ๒๕๔๙ ได้ถึงแก่กรรม
เมื่อวันที่ ๑๒ มีนาคม ๒๕๕๐ และโดยที่มาตรา ๗ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น
พ.ศ. ๒๕๔๕ บัญญัติให้ดำเนินการจัดการเลือกตั้งภายใน ๖๐
วันนับแต่วันที่สมาชิกสภาท้องถิ่นถึงแก่กรรม

เพื่อให้การกำหนดสถานที่สำ
หรับปิดประกาศโฆษณาหาเสียงเลือกตั้งสมาชิกสภากรุงเทพมหานคร เขตพระนคร
แทนตำแหน่งที่ว่าง เป็นไปด้วยความรวดเร็วและมีประสิทธิภาพ อาศัยอำนาจตามความในมาตรา
๖๒ และมาตรา ๖๓ แห่งพระราชบัญญัติการเลือกตั้งสมาชิกสภาท้องถิ่น หรือผู้บริหารท้องถิ่น
พ.ศ. ๒๕๔๕ ประกอบกับมาตรา ๔
แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.
๒๕๓๕ และมาตรา ๘๑ แห่ง พระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
ผู้ว่าราชการกรุงเทพมหานคร ในฐานะเจ้าพนักงานท้องถิ่นตามกฎหมายว่าด้วย
การรักษาความสะอาดและความเป็นระเบียบเรียบร้อยของบ้านเมือง จึงมอบอำนาจให้ผู้อำ
นวยการเขตพระนครปฏิบัติราชการแทนผู้ว่าราชการกรุงเทพมหานครในการกำหนดสถานที่เพื่อปิดประกาศโฆษณาหาเสียงเลือกตั้งสมาชิกสภากรุงเทพมหานครในพื้นที่ที่รับผิดชอบเมื่อได้มีประกาศให้มีการเลือกตั้งสมาชิกสภากรุงเทพมหานครเขตพระนคร
แทนตำแหน่งที่ว่าง แล้ว

ทั้งนี้ ตั้งแต่บัดนี้เป็นต้นไป[๑]


สั่ง
ณ วันที่ ๒๓ มีนาคม พ.ศ. ๒๕๕๐
อภิรักษ์
โกษะโยธิน
ผู้ว่าราชการกรุงเทพมหานคร





โสรศ/ผู้จัดทำ
๒๔
เมษายน ๒๕๕๐

[๑] ราชกิจจานุเบกษา
เล่ม ๑๒๔/ตอนพิเศษ ๔๖ ง/หน้า ๙๐/๑๒ เมษายน ๒๕๕๐